รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรีและตัวแทนผู้บริหารหน่วยงานภาครัฐ พร้อมประชาชนทุกภาคส่วนร่วมกันปลูกต้นไม้ตาม “โครงการประชารัฐร่วมใจ ปลูกต้นไม้ให้แผ่นดิน”
วันจันทร์ที่ 7 สิงหาคม 2560
นายกรัฐมนตรีนําคณะรัฐมนตรีและตัวแทนผู้บริหารหน่วยงานภาครัฐ พร้อมประชาชนทุกภาคส่วนร่วมกันปลูกต้นไม้ตาม “โครงการประชารัฐร่วมใจ ปลูกต้นไม้ให้แผ่นดิน”
เพื่อฟื้นคืนความอุดมสมบูรณ์ของทรัพยากรป่าไม้  ให้เป็นพื้นที่สีเขียวในเมืองและฟื้นคืนความอุดมสมบูรณ์ของทรัพยากรป่าไม้
วันนี้ (7 ส.ค. 60) เวลา 09.00 น.ณ อาคารศูนย์การเรียนรู้การบริหารจัดการทรัพยากรธรรมชาติและสิ่งแวดล้อม ตําบลมหาพราหมณ์ อําเภอบางบาล จังหวัดพระนครศรีอยุธยาพลเอก ประยุทธ์ จันทร์โอชา นายกรัฐมนตรีเป็นประธานในพิธีเปิด “โครงการประชารัฐร่วมใจ ปลูกต้นไม้ให้แผ่นดิน” โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทยพลเอก สุรศักดิ์ กาญจนรัตน์รัฐมนตรีว่าการกระทรวงทรัพยากรธรรมชาติและสิ่งแวดล้อมนายอาคม เติมพิทยาไพสิฐ รัฐมนตรีว่าการกระทรวงคมนาคม ตลอดจนตัวแทนผู้บริหารจากหน่วยงานภาครัฐ ภาคเอกชน องค์กรปกครองส่วนท้องถิ่น และประชาชนเข้าร่วมงานกว่า 5,000 คน เพื่อร่วมกันปลูกต้นไม้ พร้อมกัน 77 จังหวัดทั่วประเทศ ซึ่งนายกรัฐมนตรีได้มอบกล้าไม้ให้แก่ผู้ว่าราชการจังหวัด สระบุรี ลพบุรี อ่างทอง สุพรรณบุรี นนทบุรี ปทุมธานี พระนครศรีอยุธยา และนายกองค์การบริหารส่วนจังหวัดพระนครศรีอยุธยา ตามลําดับ
ทั้งนี้ “โครงการประชารัฐร่วมใจ ปลูกต้นไม้ให้แผ่นดิน” จัดโดยกระทรวงทรัพยากรธรรมชาติและสิ่งแวดล้อม ร่วมกับกระทรวงมหาดไทย เพื่อเฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65พรรษา28 กรกาคม 2560 และร่วมกันสืบสานแนวพระราชดําริ พระบาทสมเด็จพระปรมินทรมหาภูมิพลอดุลยเดช
มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เพื่อฟื้นคืนความอุดมสมบูรณ์ของทรัพยากรป่าไม้ให้เป็นพื้นที่สีเขียวในเมืองและฟื้นคืนความอุดมสมบูรณ์ของทรัพยากรป่าไม้โดยกําหนดพื้นที่เป้าหมายดังนี้1) พื้นที่กรรมสิทธิ์ของประชาชนโดยจะมีการแจกกล้าไม้ให้ประชาชนนําไปปลูกในพื้นที่ของตนเองเช่น ที่พักอาศัยที่ทํากิน พื้นที่หัวไร่ปลายนา 2) พื้นที่ของรัฐทุกประเภทโดยเชิญชวนประชาชน ภาคเอกชน และส่วนราชการเข้าร่วมปลูกต้นไม้ในพื้นที่ของรัฐ โดยกระทรวงทรัพยากรธรรมชาติและสิ่งแวดล้อมจะมอบต้นไม้ จํานวนไม่ต่ํากว่า 10 ล้านกล้า ให้กับประชาชนและหน่วยงานภาครัฐ ซึ่งจะช่วยปลูกฝังจิตสํานึกในการอนุรักษ์ต้นไม้และทรัพยากรป่าไม้ให้แก่ประชาชนทุกคนในประเทศ และสามารถฟื้นคืนความอุดมสมบูรณ์ของทรัพยากรป่าไม้ รวมทั้งเพิ่มพื้นที่ป่าไม้และพื้นที่สีเขียวในประเทศไม่ต่ํากว่า 5 หมื่นไร่
โอกาสนี้นายกรัฐมนตรี ได้กล่าวสวัสดีและทักทายผู้มาร่วมงานทุกภาคส่วนด้วยอัธยาศัยอันดี พร้อมกล่าวว่า “โครงการประชารัฐร่วมใจ ปลูกต้นไม้ให้แผ่นดิน” เพื่อเพิ่มพื้นที่สีเขียวให้กับประเทศ ดังนั้น หากเป้าหมายต้องการฟื้นฟูป่าให้ได้ 40 เปอร์เซ็นต์ พื้นที่ตรงไหนที่มีชุมชนอยู่แล้วควรทําอย่างไรให้ประชาชนเดือดร้อนน้อยที่สุด ป่าและชุมชนสามารถอยู่ร่วมกันได้ ต้องเลือกพื้นที่การปลูกต้นไม้และปลูกป่าให้เหมาะสมกับพื้นที่ และได้กล่าวย้ําอีกว่า 1. เน้นปลูกป่าในใจคน 2. ปลูกป่าในบ้าน 3. ปลูกป่าในชุมชนหรือในสวนสาธารณะ และ 4. การปลูกที่เชื่อมโยงกับป่าใหญ่เพื่อเป็นธนาคารอาหารจากธรรมชาติ โดยชุมชนก็ได้ประโยชน์จากป่าด้วย อีกทั้งเน้นปลูกต้นไม้ในพื้นที่ที่ดูแลได้ ซึ่งให้เน้นการปลูกป่าเพื่อสอดคล้องกับการท่องเที่ยวในเชิงสุขภาพ ส่วนพื้นที่กลางถนนหรือข้างถนน ให้เน้นต้นไม้ที่มีดอกสีสันสวยงาม เมื่อดอกไม้บานสองข้างทางจะได้สวยงาม ซึ่งเป็นการสนองพระราชดําริของสมเด็จพระนางเจ้าฯ พระบรมราชินีนาถ ในรัชกาลที่ 9 ที่ทรงรับสั่งว่า “อยากให้ต้นไม้สองข้างทางภาคกลางมีสีสันสวยงามเหมือนทางภาคเหนือ”
จากนั้น นายกรัฐมนตรี ได้ส่งมอบต้นไม้ให้กับตัวแทนหน่วยงานราชการและทุกภาคส่วนที่มาร่วมงานพร้อมทั้งได้ร่วมปลูกต้นไม้กับประชาชนที่มาร่วมงาน พร้อมกันนี้ นายกรัฐมนตรีได้ย้ําให้ทุกคนได้นําไปขยายผลเพื่อการปลูกต้นไม้ให้เพิ่มมากขึ้นต่อไป
.................................................................................
กลุ่มประชาสัมพันธ์และเผยแพร่ สํานักโฆษก